**LIQUI MOLY-additiver med nye hældetude**

Mere beskyttelse mod påfyldning af det forkerte additiv

**Marts 2019 – At fylde et forkert additiv på er som at give forkert medicin. Derfor indfører LIQUI MOLY en ekstra sikring, så bilisterne altid fylder det rigtige additiv på. De nye hældetude til brændstofadditiver forhindrer, at der ved en fejl fyldes benzinadditiver i en dieseltank, og at der fyldes dieseladditiver i en benzintank. „Det er en ekstra beskyttelse mod væskefejl med dyre følger“, forklarer David Kaiser, leder af forskning og udvikling hos den tyske olie- og additivspecialist.**

Moderne motorer er meget effektive. Prisen derfor er, at de også er meget følsomme. At give en benzinmotor et dieseladditiv eller give en dieselmotor et benzinadditiv, kan medføre alvorlige skader. Til sine nye hældetude bruger LIQUI MOLY en beskyttelsesmekanisme, som mange bilfabrikanter i mellemtiden har monteret i deres køretøjer: en klap på tankåbningen, der først åbnes, når der indføres et rør i den rigtige størrelse.

Derfor får hældetudene til additiverne fra LIQUI MOLY nu forskellige diametre. Hældetuden til dieseladditiver er så stor, at den åbner dieseltankens beskyttelsesklap – og den er samtidig for stor til benzintankens åbning. Omvendt forbliver beskyttelsesklappen på dieseltanken lukket, hvis man vil fylde et benzinadditiv på. „Det er en ekstra sikring mod at gribe det forkerte additiv ved en fejl“, siger David Kaiser.

De nye hældetude fungerer naturligvis også på biler uden beskyttelsesklap på tanken. Ved produktionen af additiverne stiller LIQUI MOLY successivt om til de nye hældetude, således at der i et stykke tid både fås additiver med de gamle og additiver med de nye hældetude.

Desuden hjælper som hidtil farvekoderingen stadig med at holde additiverne fra LIQUI MOLY ude fra hinanden: Dieseladditiver har et rødt dæksel, benzinadditiver et blåt dæksel, olieadditiver et sort dæksel og kølemiddeladditiver et hvidt dæksel.

**Foto:**

[David Kaiser med de nye hældetude](https://www.liqui-moly.com/fileadmin/user_upload/Presse/Pressemitteilungen_EN/2019/Kaiser_Ausgiesser.jpg)

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 545 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

[peter.szarafinski@liqui-moly.de](mailto:peter.szarafinski@liqui-moly.de)